শ্রেষ্ঠ পার্শ্ব অভিনেতা বিভাগে স্ক্রিন পুরস্কার
শ্রেষ্ঠ পার্শ্ব অভিনেতা বিভাগে স্ক্রিন পুরস্কার হল ভারতীয় বলিউড চলচ্চিত্র শিল্পের শ্রেষ্ঠ পার্শ্ব চরিত্রে অভিনেতার জন্য প্রদত্ত বার্ষিক পুরস্কার। ১৯৯৫ সাল থেকে এই পুরস্কার প্রদান করা হচ্ছে। প্রতি বছরের জানুয়ারি মাসে এর পূর্ববর্তী বছরের চলচ্চিত্রের জন্য এই পুরস্কার ঘোষিত হয়। অনুপম খের এই বিভাগের প্রথম পুরস্কার বিজয়ী, তিনি ১৯৪২: আ লাভ স্টোরি চলচ্চিত্রে অভিনয় করে এই বিভাগে পুরস্কার লাভ করেন। শ্রেষ্ঠ পার্শ্ব অভিনেতা হিসেবে সাইফ আলি খান সর্বাধিক ৩ বার এই পুরস্কার লাভ করেন, অন্যদিকে অমরিশ পুরি, আরশাদ ওয়ার্সী ও ঋষি কাপুর ২ বার করে এই পুরস্কার লাভ করেন। সাম্প্রতিক পুরস্কার বিজয়ী গুলশান দেবাইয়া মর্দ কো দর্দ নহি হোতা (২০১৯) চলচ্চিত্রে অভিনয়ের জন্য এই পুরস্কার লাভ করেন।